زاہدہ پروین

زاہدہ پروین (پیدائش: 1925ء — وفات: 15 مئی 1975ء) پاکستان کی کلاسیکی گلوکارہ تھیں۔زاہدہ پروین کی وجہ شہرت کافی کو کلاسیکی موسیقی کے انداز و نہج پر گانا ہے۔ اُنہیں ملکہ کافی کے نام سے بھی جانا جاتا ہے۔

سوانح
زاہدہ پروین 1925ء میں امرتسر میں پیدا ہوئیں۔

موسیقی
موسیقی کی تعلیم کپور تھلہ کے استاد تاج، امرتسر کے استاد حسین بخش اور پٹیالہ گھرانہ کے عاشق علی خان سے حاصل کی۔ کلاسیکی موسیقی میں اُنہوں نے باقاعدہ کافی گانے کی طرز قائم کی اور یہ اُن کی وجہ شہرت بنی۔زاہدہ پروین نے خواجہ غلام فرید کی کافیوں کو پہلی بار کلاسیکی موسیقی کے مطابق ترتیب دیا اور اُن کی کافی کیا حال سناواں دِل دا سے شہرت پائی۔

پاکستان آمد 
قیام پاکستان 1947ء کے بعد وہ پاکستان آگئیں اور یہاں ریڈیو پاکستان سے وابستہ ہوئیں۔ اُن کے کلاسیکی موسیقی کے پروگرام بغیر کسی تعطل کے نشر ہوتے رہے۔1964ء میں اُنہیں آل پاکستان میوزک کانفرنس میں طلائی تمغے سے نوازا گیا۔اُنہوں نے بطور پس پردہ گلوکارہ کے متعدد فلموں کے لیے گیت بھی گائے۔ 1975ء میں اُن کی وفات کے بعد اُن کی بیٹی شاہدہ پروین نے کافیوں کے سلسلے کو آگے بڑھایا۔

وفات
15 مئی 1975ء کو 50 سال کی عمر میں زاہدہ پروین لاہور میں انتقال کرگئیں۔

مزید دیکھیے 

خواجہ غلام فرید
شاہدہ پروین
عاشق علی خان
پٹیالہ گھرانہ
کافی (شعری صنف)

حوالہ جات

پاکستانی گلوکارائیں
لاہوری شخصیات